Sport vazirligi tizimiga kiruvchi Denov va Urganch dzyudo sport mahorati maktablari faoliyatini tashkil etish toʻgʻrisida
(resolution, 2024-05-10)

Oʻzbekiston Respublikasi Prezidentining “Dzyudo sport turini yanada rivojlantirish chora-tadbirlari toʻgʻrisida” 2022-yil 20-iyundagi PQ-286-son qarori ijrosini taʼminlash maqsadida Vazirlar Mahkamasi qaror qiladi: 1. Sport vazirligi tizimiga kiruvchi Denov va Urganch dzyudo sport mahorati maktablarining (keyingi oʻrinlarda — Dzyudo maktablari)ning asosiy vazifalari etib quyidagilar belgilansin: sport maktablari, sport klublari yoki boshqa sport-taʼlim muassasalarida kamida sport tayyorgarligi boshlangʻich tayyorgarlik bosqichining birinchi yil tayyorgarligidan oʻtgan hamda sport bilan shugʻullanishga iqtidori boʻlgan oʻquvchilarni tanlov asosida dzyudo maktabida oʻqishni davom ettirishi uchun tanlab olish; respublika va xalqaro musobaqalarda qatnashish uchun sport zaxirasini terma jamoalar tarkibiga tayyorlash; oʻquvchilarning respublika va xalqaro musobaqalarda ishtirok etishi uchun zarur boʻlgan mahorati va koʻnikmalari chuqur rivojlantirilishini taʼminlash; sport zaxirasini sifatli tayyorlash uchun zarur tashkiliy, oʻquv-metodik, psixologik-pedagogik, mediko-biologik va moddiy-texnik shart-sharoitlar yaratish. 2. Quyidagilar: Dzyudo maktablari boshqaruv, texnik, xizmat koʻrsatuvchi va oʻquv-yordamchi xodimlarining namunaviy shtatlar jadvali 1-ilovaga muvofiq; Dzyudo maktablari oʻquvchi-sportchilari uchun zarur anjomlar, sport ekipirovkasi va formali kiyim-bosh bilan taʼminlash normativlari 2-ilovaga muvofiq; Dzyudo maktablari oʻquvchilari uchun sutkalik oziq-ovqat normasi 3-ilovaga muvofiq tasdiqlansin. 3. Quyidagilar dzyudo maktablari faoliyatini moliyalashtirish manbalari etib belgilansin: Davlat budjeti mablagʻlari; Dzyudo maktablari oʻquvchilarini tekin (imtiyozli) ovqatlantirish xarajatlarini qisman qoplash uchun ota-onalar toʻlovi; faoliyat ixtisosligi boʻyicha tovarlarni (ishlarni, xizmatlarni) realizatsiya qilishdan va dzyudo maktabining ustavidagi vazifalarga muvofiq boʻlgan boshqa faoliyat turlaridan olingan daromadlar; asosiy mashgʻulotlar oʻtkaziladigan vaqtda boʻsh boʻlgan mol-mulkni ijaraga berishdan tushgan daromadlar; jismoniy va yuridik shaxslarning homiylik xayriyalari; qonunchilik hujjatlari bilan taqiqlanmagan boshqa manbalar. 4. Belgilab qoʻyilsinki: Dzyudo maktablari oʻquvchilarining umumiy kontingenti oʻquvchilarning vazn toifalari va sinflarini hisobga olgan holda 210 nafardan koʻp boʻlmagan oʻquvchidan iborat etib shakllantiriladi; Dzyudo maktablariga dzyudo boʻyicha belgilangan sinov imtihonlaridan muvaffaqiyatli oʻtgan oʻquvchilar 2022/2023 oʻquv yilidan boshlab har yili 5-sinfga qabul qilinadi; 2022/2023 oʻquv yiliga qadar Dzyudo maktablarida boshqa sport turlari boʻyicha tahsil olayotgan oʻquvchilar ushbu maktablarni toʻliq tamomlagunga qadar oʻqitilishi taʼminlanadi; Dzyudo maktablari oʻquvchilarining umumtaʼlim fanlaridan taʼlim olishi Dzyudo maktablarida tashkil etiladi; Dzyudo maktablari oʻz faoliyatini Vazirlar Mahkamasining “Sport turlari boʻyicha ixtisoslashtirilgan davlat maktab-internatlari faoliyatini takomillashtirish toʻgʻrisida” 2018-yil 2-iyundagi 410-son qarorida belgilangan tartibga muvofiq amalga oshiradi, shu jumladan yuridik shaxs maqomiga ega boʻlgan ixtisoslashtirilgan umumtaʼlim davlat sport-taʼlim muassasasi hisoblanadi; Dzyudo maktablariga oʻquvchi-sportchilarni qabul qilish umumiy kontingentdan kelib chiqqan holda yil davomida Sport vazirligi hamda Oʻzbekiston dzyudo federatsiyasi bilan kelishilgan holda amalga oshiriladi; Dzyudo maktablarida oʻquv-mashq jarayonining davomiyligi va davriyligi sport musobaqalari taqvimi va oʻquvchi-sportchilarning har bir guruhi uchun yakka tartibda sport tayyorgarligi davrlari hisobga olingan holda Sport vazirligi tomonidan belgilanadi. 5. Dzyudo maktablariga belgilangan tartibda tasdiqlanadigan sport maktabi sport tadbirlarining taqvim rejasi hamda ushbu maqsadlar uchun nazarda tutilgan mablagʻlar doirasida oʻquvchi-sportchilar va trenerlarni Sport vazirligining tegishli hududiy sport boshqarmalari bilan kelishgan holda xalqaro musobaqalarda va xorijda oʻtkaziladigan oʻquv-mashq yigʻinlarida qatnashish uchun yuborish huquqi berilsin. 6. Sport vazirligi Oʻzbekiston dzyudo federatsiyasi bilan birgalikda: a) Dzyudo maktablarining turli darajadagi musobaqalar va oʻquv-mashq yigʻinlari sport tadbirlari taqvim rejasini belgilangan muddatlarda tasdiqlash; Dzyudo maktablari oʻquvchi-sportchilari tayyorgarligining sifatini muntazam ravishda monitoring qilib borish va zarur hollarda tayyorgarlik jarayoniga tegishli oʻzgartirishlar kiritish; b) Dzyudo maktablari uchun tegishli moliya yilida ajratilgan mablagʻlar doirasida: Dzyudo maktablari oʻquv-mashq jarayonida dzyudo rivojlangan xorijiy mamlakatlarning yuqori malakali kadrlari hamda ilmiy-metodik salohiyatidan unumli foydalanish; trenerlar tarkibi va oʻquvchi-sportchilarning dzyudo boʻyicha yetakchi xorijiy markazlar va maktablarda stajirovkadan oʻtishini tizimli asosda tashkil etish; oʻquv-mashq jarayonini zarur darajada tashkil etish maqsadida Dzyudo maktablarini malakali mutaxassislar bilan toʻldirish, oʻquv xonalarini zarur oʻquv-metodik adabiyotlar bilan jihozlash choralarini koʻrsin. 7. Sportni rivojlantirish vazirligi: a) uch oy muddatda Dzyudo maktablarining ustavini tasdiqlasin va belgilangan tartibda davlat roʻyxatidan oʻtkazilishini taʼminlasin; b) 2023/2024 oʻquv yiliga qadar Dzyudo maktablarini zamonaviy pedagogik texnologiyalarni egallagan malakali pedagog kadrlar hamda trenerlar bilan toʻldirish yuzasidan zarur choralarni koʻrsin; v) manfaatdor vazirlik va idoralar bilan birgalikda qabul qilingan normativ-huquqiy hujjatlarni ikki oy muddatda ushbu qarorga muvofiqlashtirsin. 8. Sportni rivojlantirish vazirligi, Xorazm viloyati hokimligi bir oy muddatda Xorazm viloyati, Urganch shahri, Namangan koʻchasi, 40-uy manzilida joylashgan Urganch dzyudo sport mahorati maktabining suzish havzasi bino-inshootlari Xorazm viloyati Suv sport turlariga ixtisoslashtirilgan sport maktabiga operativ boshqarish huquqi asosida oʻtkazib berilishini taʼminlasin. Bunda, mazkur suzish havzasidan Urganch dzyudo sport mahorati maktabi oʻquvchilari Xorazm viloyati Suv sport turlariga ixtisoslashtirilgan sport maktabining mashgʻulotlariga xalaqit qilmagan holda bepul shugʻullanadi. 9. Mazkur qarorning bajarilishini nazorat qilish Oʻzbekiston Respublikasi sportni rivojlantirish vaziri A.I. Ikramov zimmasiga yuklansin. T/r Lavozimlar nomlanishi Shtatlar soni 1. Direktor 1 2. Direktorning oʻquv ishlari boʻyicha oʻrinbosari 1 3. Direktorning maʼnaviy-maʼrifiy ishlar boʻyicha oʻrinbosari 1 4. Direktorning sport ishlari boʻyicha oʻrinbosari 1 5. Xoʻjalik mudiri 1 6. Psixolog (sport pisxologi) 1 7. Harbiy chaqiriqqacha tayyorgarlik rahbari 1 8. Kutubxonachi 0,5 9. Vrach 1 10. Tibbiyot hamshirasi 1 11. Bosh buxgalter 1 12. Gʻaznachi (kassir) 0,5 13. Kotib — ish yurituvchi 1 14. Bosh oshpaz 1 15. Oshpaz 2 16. Oshxona ishchisi 2 17. Ombor mudiri 1 18. Xoʻjalik bekasi 0,5 19. Kir yuvuvchi 1 1. Dzyudo sport mahorati maktablarida (bundan buyon matnda — dzyudo maktablari) tarbiyachi lavozimi dam olish va bayram kunlarida har bir oʻrin almashish ish vaqti hisobga olingan holda, dzyudo maktablarining oʻquvchilar turar joyida yashovchi har 25 nafar oʻquvchiga 1,0 birlik hisobidan kiritiladi. 2. Taʼlim muassasasining oʻquv rejasida oʻquv-laboratoriya amaliy mashgʻulotlar oʻtkazilishi koʻzda tutilgan hamda amaliy mashgʻulotlar oʻtkazish uchun jihozlangan fizika, kimyo oʻquv-laboratoriya xonalari mavjud boʻlsa, 1,0 birlik laborant lavozimi kiritiladi. 3. Taʼlim muassasasining har 2500 kv. m supuriladigan maydoni uchun — 1,0 birlik hovli supuruvchi lavozimi kiritiladi. Biroq taʼlim muassasasida 0,5 birlikdan kam boʻlmagan miqdorda hovli supuruvchi lavozimi kiritiladi. 4. Taʼlim muassasasining mevali bogʻ, gulzor va koʻkalamzorlashtirilgan 0,5 ga dan 2,0 ga gacha maydoni uchun — 1,0 birlik, keyingi har 2,0 ga maydon uchun — 1,0 birlik bogʻbon lavozimi kiritiladi. Taʼlim muassasasining ijaraga berilgan maydoni bundan mustasno. 5. Taʼlim muassasasini kecha-kunduz qoʻriqlash uchun dam olish va bayram kunlari hamda taʼtil davrida har bir oʻrin almashish ish vaqti hisobga olingan holda 3,0 birlik qorovul lavozimi kiritiladi. Bunda taʼlim muassasasi hududidan tashqarida joylashgan binolar uchun alohida 3,0 birlik qorovul lavozimi kiritiladi. 6. Bino, inshootlar va jihozlarni joriy taʼmirlovchi va xizmat koʻrsatuvchi: a) elektromontyor lavozimi 700 tagacha yoritish nuqtalari (viklyuchatel, rozetka va korobka) (taʼlim muassasasi balansida boʻlgan koʻcha yoritish nuqtalari ham hisoblanadi) uchun — 0,5 birlik, yoritish nuqtalari 700 dan ortiq boʻlsa, 1,0 birlik; b) chilangar (santexnik) lavozimi — suv quvurlari, kanalizatsiya va issiqlik quvvati bilan jihozlangan har 2800 kv.m maydon uchun — 1,0 birlik (biroq, taʼlim muassasasida 2,0 birlikdan ortiq boʻlmagan holda); v) taʼlim muassasasida 0,5 birlik miqdorida duradgor lavozimi kiritiladi. g) taʼlim muassasasi balansidagi binolarning ekspluatatsiya ishlari ixtisoslashtirilgan tashkilot tomonidan shartnoma asosida amalga oshirilganda, inshootlar va jihozlarni joriy taʼmirlovchi va xizmat koʻrsatuvchi ishchilar lavozimlari kiritilmaydi. 7. Taʼlim muassasasi binolarining ichki qismi, shu jumladan xizmat xonalari, yoʻlaklari, zinapoyalari, faollar zali va sport zal hamda oʻquv-auditoriya (yotoqxonaning oʻquvchilar yotadigan xonalari bundan mustasno) maydonini tozalovchi farrosh lavozimi har 700 kv. m tozalash maydoni uchun — 1,0 birlik hisobidan kelib chiqqan holda kiritiladi. 8. Uy-joy kommunal xoʻjalik tizimiga oʻtkazilmagan taʼlim muassasasida isitish mavsumida (besh oy) oʻt yoquvchi lavozimi: a) lokal isitish tizimida koʻmir, torf, mazut va hokazolar bilan isitiladigan har bir qozonxonaga har bir oʻrin almashish ish vaqti uchun — 2,0 birlikdan, tabiiy gaz yoqilgʻisi bilan ishlaydigan har bir qozonxonalarda (qozonxona hajmidan qatʼi nazar) har bir oʻrin almashish ish vaqti uchun — 1,0 birlikdan; b) alohida kichik qozonlar bilan isitiladigan har bir alohida manzilda joylashgan binolar majmuasiga har bir oʻrin almashish ish vaqti uchun qozonlar soni 6 tagacha boʻlsa — 1,0 birlikdan, 6 va undan ortiq boʻlsa, 2,0 birlikdan; v) isitish pechlari orqali isitiladigan muassasalarda har 10 dona pech uchun — 1,0 birlikdan va keyingi har 5 — 9 dona pech uchun qoʻshimcha 0,5 birlikdan (lekin muassasa uchun 0,5 birlikdan kam boʻlmagan holda) kiritiladi. 9. Yopiq va ochiq suv havzasi hamda basseynlari mavjud boʻlgan taʼlim muassasalarida 1,0 birlikdan suvni kimyoviy usulda tozalovchi (dezinfektor) lavozimi kiritiladi. 10. Taʼlim muassasasi balansidagi sport jihozlari va anjomlariga xizmat koʻrsatish hamda taʼmirlash uchun taʼlim muassasasidagi har 200 dona sport qurollari uchun 1,0 birlik hisobidan sozlovchi kiritiladi. 11. Taʼlim muassasasi balansidagi har 3000 kv.m tabiiy yoki sunʼiy qoplamali ochiq sport maydonchalariga xizmat koʻrsatish (stadiondagi chim oʻtlarini oʻstirish, drenaj ustasi) va taʼmirlash ustasi 1,0 birlik ishchi lavozimi kiritiladi. 12. Taʼlim muassasasining oʻquv dasturida nazarda tutilgan sportning sinxron suzish, badiiy va sport gimnastikasi, akrobatika, trampolin, sport raqsi turlari uchun asosiy trenerdan tashqari 1,0 birlik xoreograf, 1,0 birlik musiqiy operator-akkompaniator lavozimlari kiritiladi. 13. Taʼlim muassasasi balansida 5000 m.kv dan ziyod maydonga ega boʻlgan suv sporti bino va inshootlari mavjud boʻlsa, 1,0 birlik bino va inshootlardan foydalanish boʻyicha muhandis lavozimi kiritiladi hamda texnika xavfsizligi boʻyicha masʼul hisoblanadi. 14. Shtat jadvalini tuzishda taʼlim muassasasining yilning 1-yanvar holatidagi roʻyxatda mavjud boʻlgan oʻquvchilar soni hisobga olinadi va u oʻquvchilar soni oʻzgarishi bilan yilning 1-sentabr holatiga qayta koʻrib chiqilishi mumkin. T/r Anjomlar nomi Oʻlchov birligi 1 oʻquvchi-sportchi uchun normativ Foydalanish muddati* I. Yashash uchun anjomlar 1. Toʻshak dona 1 5 yil 2. Paxtali odeyal dona 1 3 yil 3. Junli odeyal dona 1 3 yil 4. Yostiq dona 1 3 yil 5. Yopingʻich dona 1 5 yil 6. Sochiq dona 2 1 yil 7. Yostiq jild dona 2 1 yil 8. Choyshab dona 2 1 yil 9. Koʻrpa jild dona 2 1 yil 10. Kiyim shkafi dona 1 5 yil 11. Javoncha dona 1 5 yil 12. Karavot dona 1 5 yil 13. Stol dona 1 5 yil 14. Stul dona 1 5 yil 15. Karavotoldi gilamchasi dona 1 3 yil 16. Grafin va stakan toʻplam 1 3 yil II. Sport ekipirovkasi va formali kiyim-bosh 17. Kimono dona 2 1 yil 18. Belbogʻ dona 2 1 yil 19. Sport maykasi dona 2 1 yil 20. Sport shortlari dona 2 1 yil 21. Mashq qilish uchun sport kostyumi toʻplam 1 2 yil 22. Vaznni kamaytirish kostyumi toʻplam 1 2 yil 23. Sport poyabzali juft 1 1 yil 24. Shippak juft 1 1 yil 25. Sport sumkasi dona 1 3 yil 26. Tizzaband juft 1 1 yil T/r Mahsulotlar nomi Gramm (brutto) 1. Bugʻdoy noni, 1-nav 600 2. Bugʻdoy uni, 1-nav 30 3. Yorma, makaron mahsulotlari 160 4. Qand-shakar 100 5. Asal 30 6. Qandolatchilik mahsulotlari 120 7. Sariyogʻ 80 8. Oʻsimlik yogʻi 30 9. Sut-qatiq 600 10. Qaymoq 50 11. Tvorog 100 12. Pishloq 50 13. Goʻsht, parranda goʻshti 410 14. Kolbasa mahsulotlari 70 15. Baliq 100 16. Tuxum (dona) 2 17. Kartoshka 500 18. Sabzavotlar, shu jumladan, pomidor pastasi 700 19. Meva-rezavorlar, sharbatlar, vitaminli ichimliklar 800 20. Quruq mevalar, shu jumladan, naʼmatak — 5 gr, bargak 50 21. Choy 3 22. Kakao 5 23. Yodlangan tuz 10 24. Xamirturush 1 25. Mineral suv 500 26. Bugʻdoy maysalari kukuni mahsuloti 3 Oqsillar 231,8 Yogʻlar 228,8 Uglevodlar 957,9 Kaloriyasi 6693,8